HÓELTAKARÍTÁS 
NOVAJ KÖZSÉG BELTERÜLETÉN
SORRENDISÉG ÜTEMEZÉSE
2021. december 01.  - 2022. április 15.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjára, valamint a helyi közutak kezelésének szakmai szabályairól szóló 5/2004. (I. 28.) GKM rendeletben foglaltakra figyelemmel, Novaj Községi Önkormányzat Képviselő-testületének 24/2021. (XI.25.) számú határozata alapján, a hóeltakarítási munkák elvégzésének ütemezése, tervezetten az alábbi sorrendben – az előző évekhez hasonlóan - kerül megvalósításra:

Sorrend:
· László utca - Sport utca - Attila utca - Mezőkövesdi utca
· Rákóczi utca - Gálkút út - István út - Jókai út
· Bajcsy-Zs. út - Petőfi út
· Arany János utca - Imre út- Akácfa út - Temető bejárat - Hősök tere - Apponyi út - Temető bejárat - Széchenyi út - Gárdonyi út - Deák Ferenc út - Kossuth Lajos utca - Bem József utca - Tardi utca - Kodály Zoltán utca - Kovács Mátyás utca 

Síkosság mentesítési, hóeltakarítási munkákban a közhasznú munkások is részt vesznek.
Elvégzik a két buszmegálló, az önkormányzat és a közösségi színtér előtti terület, a közhasznú munkások „bázisa” előtti terület, óvoda, gondozási központ előtti járda, volt felső tagozat előtti terület, templom előtti terület, a templom melletti lépcsős járda, Rákóczi F. u. - Széchenyi út közötti járda, orvosi rendelő előtti terület mentesítését.

Novaj község belterületi útjainak, hóeltakarítási munkák elvégzésére Nagy István vállalkozóval kötöttünk szerződést, aki az ütemezésnek megfelelően fogja végezni munkáját. Hóeltakarítással kapcsolatban a vállalkozó csak a polgármestertől vagy az általa írásban meghatalmazott személytől fogad el utasítást.

Tisztelt Novaji Polgárok!

Az ingatlan tulajdonosának (kezelőjének, használójának) kell gondoskodni az ingatlan előtti járdaszakasz, valamint a járdaszakasz melletti nyílt árok és ennek műtárgyai tisztántartásáról, a csapadékvíz zavartalan lefolyását akadályozó anyagok eltávolításáról. A hóeltakarítás és síkosság mentesítés is az ingatlan tulajdonosának (kezelőjének, használójának) feladata, kötelessége.

Előfordulhatnak olyan időjárási viszonyok, amikor a hulladékszállítást végző cég autói a meredek, csúszós utakon a kihelyezett hulladéktároló edényeket (kukákat) nem tudják üríteni. Rugalmasan ez úgy oldható meg, ha olyan helyre helyezik ki az edényeket, amelyek megközelíthetőek.

Szíves megértésüket és közreműködésüket köszönjük!

Novaj, 2021. november 30.

           Demkó Gábor s.k.                                                dr. Kovács Dóra s.k.
               polgármester                                                                 aljegyző
